b'\n_START_ARTICLE_\nFabian Frei\n_START_SECTION_\nSeurajoukkueura\n_START_PARAGRAPH_\nFrei pelasi Frauenfeldin ja Winterthurin nuorisoakatemioissa ennen siirtymist\xc3\xa4\xc3\xa4n Baselin akatemiaan vuonna 2005. Ensimm\xc3\xa4isen kutsunsa seuran edustusjoukkueeseen h\xc3\xa4n sai kaudella 2007\xe2\x80\x932008, jota ennen h\xc3\xa4n oli esiintynyt vakuuttavasti nuorisojoukkueissa._NEWLINE_Ensiesiintymisens\xc3\xa4 Frei teki 22. hein\xc3\xa4kuuta 2007 ottelussa Z\xc3\xbcrichia vastaan. H\xc3\xa4n pelasi kauden aikana sek\xc3\xa4 sarja- ett\xc3\xa4 cup-otteluita. Maalitilins\xc3\xa4 joukkueessa h\xc3\xa4n avasi 4. joulukuuta 2008 ottelussa Aarauta vastaan._NEWLINE_Hein\xc3\xa4kuussa 2009 joukkueen vahvistettua materiaaliaan huomattavasti kes\xc3\xa4n aikana, uusi p\xc3\xa4\xc3\xa4valmentaja Thorsten Fink lainasi Frein St. Galleniin. Kahden vietetyn lainakauden aikana h\xc3\xa4n pelasi yhteens\xc3\xa4 64 ottelua ja teki niiss\xc3\xa4 13 maalia. Kaudeksi 2011\xe2\x80\x932012 h\xc3\xa4n palasi takaisin omistajaseuraansa._NEWLINE_Baselissa pelaa my\xc3\xb6s h\xc3\xa4nen maanmiehens\xc3\xa4 ja nimikaimansa Alexander Frei, mutta he eiv\xc3\xa4t ole toisilleen sukua.'